OSNOVNA ŠKOLA „BRDA“

 S P L I T

KLASA: 112-03/20-01/03

URBROJ: 2181-59-20-12

Split, 7. travnja 2020.

Na temelju članka 114. i 125. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 16/12, 86/12, 94/13, 136/14-RUSRH, 152/14, 7/17, 68/18. 98/19.), članka 74. Statuta i članka 10. stavka 1. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split, ravnateljica Osnovne škole „Brda“ Split donosi

**O D L U K U**

**o obustavi natječaja**

 Obustavlja se natječaj za zasnivanje radnog odnosa na radnom mjestu učitelja/ice hrvatskoga jezika na određeno nepuno radno vrijeme od 10 sati tjedno koji je objavljen dana 2. ožujka 2020. godine na mrežnoj stranici i oglasnoj ploči Osnovne škole „Brda“ Split te mrežnim stranicama i oglasnim pločama Hrvatskog zavoda za zapošljavanje.

**O b r a z l o ž e n j e**

Zbog izvanredne situacije izazvane pandemijom bolesti koronavirusa COVID-19, opravdano nije moguće okončati postupak natječaja za zasnivanje radnog odnosa na radnom mjestu učitelja/ice hrvatskoga jezika na određeno nepuno radno vrijeme od 10 sati tjedno sukladno odredbama Zakona o odgoju i obrazovanju u osnovnoj i srednjoj školi i Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split.

Člankom 10. stavkom 1. Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Brda“ Split propisano je da ravnatelj škole u slučaju kada se na natječaj nije prijavio ni jedan kandidat ili u slučaju da je natječaj objavljen suprotno važećim propisima odnosno zbog drugih opravdanih razloga donosi odluku o obustavi natječaja.

S obzirom na navedeno odlučeno je kao u izreci ove odluke.

 Ravnateljica

 Katarina Zelić, dipl. uč.